钦定古今图书集成/理学汇编/文学典/第004卷 > 陈善扪虱新话 > 《韩文公论佛骨表其说始于傅奕》
## 钦定古今图书集成/理学汇编/文学典/第004卷 > 陈善扪虱新话 > 《韩文公论佛骨表其说始于傅奕》

韩文公《论佛骨表》，其说始于傅奕，奕言：“五帝三王未
有佛法，君明臣忠，年祚久长。至汉明帝，始立胡祠，然
惟西域桑门自传其教，西晋以上，不许中国髡发事
胡。至石、苻乱华，乃弛厥禁。主庸臣佞，政虐祚短，事佛
致然。”愈特敷衍其辞耳。愈以人主无不欲寿者，以此
劫之，冀从其谏耳。不意宪宗之惑深也。愈至潮州，上
表哀谢。宪宗曰：“愈爱我，但谓事佛，则年代不永，诚不
可。然”宪宗自是不善听谏。贾谊言于文帝曰：“生为明
帝，死为明神。顾成之庙，名为太宗，当天子春秋隆盛
之时，以死生言之，然文帝不忌也。使愈当此时，庶其
说得行哉！”然愈所论，与周公《无逸》之戒大异。